
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1691 

18 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικός Κλάδος Οικονομικής Ενίσχυσης Μερισματού- 


χων Στρατού (ΕΚΟΕΜΣ). 1 

Έγκριση Κανονισμού Λειτουργίας του Βιοτεχνικού 

Πάρκου (ΒΙΟΠΑ) Ρεθύμνου. 2 

Παράταση διδακτικού έτους των ΤμημάτωντουΔημο- 

κρίτειου Πανεπιστημίου Θράκης. 3 

Έναρξη λειτουργίας των Κέντρων Υγείας και των Πε¬ 
ριφερειακών τους Ιατρείων ως αποκεντρωμένων 

μονάδων του Πε.Σ. Υ. Π Κρήτης. 4 

Σύσταση διανεμητικού λογαριασμού στο Δικηγορικό 
Σύλλογο Αιγίου. 5 


ΑΠΟΦΑΣΕΙ Σ 

Αριθ. Φ.951.1/139/581534/Σ.5294 
Ειδικός Κλάδος Οικονομικής Ενίσχυσης Μερισματούχων 
Στρατού (ΕΚΟΕΜΣ). 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1.Αφού λάβαμε υπόψη: 

α. Τις διατάξεις: 

(1) Του άρθρου 25του Ν. 2292/95 (ΦΕΚΑ'35) «Περί Ορ¬ 
γάνωσης και Λειτουργίας ΥΕΟΑ, διοίκηση και έλεγχος 
των Ενόπλων Δυνάμεων και άλλες διατάξεις». 

(2) Του άρθρου 8 καιθτου Ν. 2448/96 (ΦΕΚΑ'279) «Μι- 
σθολογικές ρυθμίσεις μονίμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας, 
του Πυροσβεστικού και του Λιμενικού Σώματος». 

(3) Του Π.Δ. 363/97 (ΦΕΚΑ'241). 

β. Τη Φ.951.1/53/452801 υπουργική απόφαση (ΦΕΚ Β' 
223/20.3.97) «Διοίκηση, οργάνωση, λειτουργία και δια¬ 
χείριση του Ειδικού Κλάδου Οικονομικής Ενίσχυσης Με- 
ρισματούχων ΜΤΣ προερχομένων από το Στρατό Ξη¬ 
ρός». 

γ. Την 29492/31.10.2001 κοινή απόφαση του Πρωθυ¬ 
πουργού και του Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 1483). 


δ. Την 6/20.10.2003 απόφαση της Διοικούσας Επιτρο¬ 
πής του ΕΚΟΕΜΣ. 

ε. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του ΕΚΟΕΜΣ, αποφασίζουμε: 

2. Εγκρίνουμετηντροποποίηση της παραγράφου 1 του 
άρθρου 9της Φ.951.1/53/452801 υπουργικής απόφασης 
(ΦΕΚ Β' 223/20.3.97), ως ακολούθως: 

«1. Τα ετήσια καθαρά έσοδα του ΕΚΟΕΜΣ διανέμονται 
κατά το επόμενο έτος στους μερισματούχους του ΜΤΣ 
τους προερχόμενους αποκλειστικά από το Στρατό Ξη- 
ράς. 

Το προς διανομή ποσό δεν είναι δυνατό να είναι ανώτε¬ 
ρο του 90% του συνόλου των ετήσιων καθαρών εσόδων. 
Αλλαγή του ποσοστού αυτού δύναται να γίνει με απόφα¬ 
ση του ΥΕΟΑ κατόπιν σχετικής εισήγησης της Διοικούσας 
Επιτροπής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ. 21030/1205 (2) 

Έγκριση Κανονισμού Λειτουργίας του Βιοτεχνικού 
Πάρκου (ΒΙΟΠΑ) Ρεθύμνου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

1. Τις διατάξεις του Νόμου 2545/97 «Βιομηχανικές και 
Επιχειρηματικές Περιοχές και άλλες διατάξεις» (ΦΕΚ 
254/Α/97) και ειδικότερα το άρθρο 12 αυτού. 

2. Τις διατάξεις του Νόμου 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α/85) όπως τροποποιήθηκε 
και συμπληρώθηκε από το Ν. 2081/92 (ΦΕΚ 89/Α/92) και 
το Ν. 2469/97 (ΦΕΚ 38/Α/97). 

3. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/96). 

4. Το Π.Δ. 456/25.09.85 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λπ.» (ΦΕΚ 
163/Α/85) και ειδικότερα το άρθρο 1 εδαφ. (α) και το άρ¬ 
θρο 2 παρ. 1 αυτού. 

5. Το Π.Δ. 229/10.7.86 «Σύσταση και Οργάνωση της Γε¬ 
νικής Γραμματείας Βιομηχανίας» (ΦΕΚ 96/Α/86) όπως 
τροποποιήθηκε με τις διατάξεις του Π.Δ. 396/1989 «Ορ¬ 
γάνωση της Γενικής Γραμματείας Βιομηχανίας» (ΦΕΚ 
172/Α/89) και του Π.Δ. 189/95 (ΦΕΚ99/Α/95) «Συμπλήρω¬ 
ση και τροποποίηση διατάξεων του Π.Δ. 396/89». 

6. Την 485/31.10.2001 απόφαση του Πρωθυπουργού 
και του Υπουργού Ανάπτυξης (ΦΕΚ 1484/Β/2001) σχετικά 
με την ανάθεση αρμοδιοτήτων στους Υφυπουργούς Ανά¬ 
πτυξης. 

7. Την 1952 Πε/3474 (ΦΕΚ 99/Δ/9.2.2001) απόφαση 
έγκρισης της μελέτης ρυμοτομικού σχεδίου και καθορι¬ 
σμού όρων δόμησης και χρήσεων γης του ΒΙΟΠΑ Ρεθύ- 
μνου. 

8. Την 14727/811/6.8.2003 κοινή υπουργική απόφαση 
(ΦΕΚ 1240/Β/1.9.2003)που αναφέρεται στον «Καθορισμό 
του Φορέα, της θέσης, της έκτασης και των ορίωντου Βιο¬ 
τεχνικού Πάρκου (ΒΙΟΠΑ) Ρεθύμνου, έγκρισηςτου Φορέα 
ΒΕΠΕ και της Μελέτης Περιβαλλοντικών Επιπτώσεων. 

9. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27του Ν. 2081/1992 και το 
γεγονός ότι από τις κανονιστικές διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ 154/Α/92). 

10. Την 162/26.6.2001 αίτηση του Φορέα Ίδρυσης του 
Βιοτεχνικού Πάρκου Ρεθύμνου «ΒΙΟ.ΠΑ ΡΕΘΥΜΝΟΥ 
Α. Ε.» για την έγκριση του κανονισμού λειτουργίας αυτού, 
αποφασίζουμε: 

Άρθρο 1 

Εγκρίνεται ο Κανονισμός Λειτουργίας του ΒΙΟ.ΠΑ ΡΕ¬ 
ΘΥΜΝΟΥ που υποβλήθηκε από τον Φορέα Ίδρυσης του 
Βιοτεχνικού Πάρκου Ρεθύμνου «ΒΙΟ.ΠΑ ΡΕΘΥΜΝΟΥ Α.Ε. 
και έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΒΙΟΤΕΧΝΙΚΟΥ ΠΑΡΚΟΥ ΡΕΘΥΜΝΟΥ 

Προοίμιο 

Σύμφωνα με την Οικ. 8433/395 κοινή υπουργική απόφα¬ 
ση (Κ.Υ.Α) (ΦΕΚ Β' 304/5.4.99 και όπως αυτή τροποποιή¬ 
θηκε και συμπληρώθηκε από την κοινή υπουργική από¬ 
φαση 14727/811 (ΦΕΚ Β' 1240/1.9.2003), το Βιοτεχνικό 
Πάρκο (ΒΙΟ.ΠΑ) Ρεθύμνου είναι μια εγκεκριμένη Βιομη¬ 
χανική - Επιχειρηματική Περιοχή (Β.Ε.ΠΕ.), με φορέα 
ίδρυσης την Ανώνυμη Εταιρεία με την επωνυμία ΒΙΟ.ΠΑ 
ΡΕΘΥΜΝΟΥ ΑΕ. Του λοιπού, η εταιρεία αυτή θα αναφέ- 
ρεται απλώς ως «Φορέας». 

ΚΕΦΑΛΑΙΟ I 

Προϋποθέσεις και όροι εγκατάστασης επιχειρήσεων 
στο ΒΙΟ.ΠΑ. Ρεθύμνου 

Αρθρο Ιο 

1. Στο ΒΙΟ.ΠΑ Ρεθύμνου εγκαθίστανται παραγωγικές 
βιομηχανικές ή βιοτεχνικές επιχειρήσεις, καθώς και πό¬ 
σης φύσεως αποθήκες πρώτων υλών και ετοίμων προϊό¬ 
ντων, σύμφωνα με τις διατάξεις του Νόμου 2545 ΦΕΚ Α' 
254/15.12.1997 «περί Βιομηχανικών και Επιχειρηματικών 
Περιοχών (Β.Ε.ΠΕ.)», με την προϋπόθεση ότι το αντικεί¬ 
μενό τους δενπροκαλεί κινδύνους εκρήξεως, πυρκαγιάς, 
διαφυγής ασφυκτικών ή τοξικών αερίων, διαρροής δια- 
βρωτικών, τοξικών ή καυστικών υγρών και εν γένει ου¬ 
σιών, οι οποίες στις αναμενόμενες από τη συνήθη λει¬ 


τουργία της επιχείρησης συγκεντρώσεις, μπορούν να 
προκαλέσουν βλάβη σε ανθρώπους ή πράγματα. 

2. Οι παραπάνω προϋποθέσεις διευκρινίζεται ότι αφο¬ 
ρούν οποιαδήποτε φάση της παραγωγής, συσκευασίας, 
αποθήκευσης, μεταφοράς πρώτων και βοηθητικών υλών 
ή τελικών προϊόντων, καθώς και διάθεσης αερίων, υγρών 
και στερεών αποβλήτων. 

Στο ΒΙΟ.ΠΑ Ρεθύμνου απαγορεύεται η εγκατάσταση 
δραστηριοτήτων τα απόβλητα των οποίων δεν γίνονται 
δεκτά στο Κεντρικό Σύστημα Καθαρισμού Αποβλήτων 
του ΒΙΟ.ΠΑ όπως π.χ., Έκθλιψης Ελαίων, πυρηνελαιουρ- 
γεία, παραγωγής γαλακτοκομικών προϊόντων ανεξαρτή¬ 
του δυναμικότητας κ.α. 

3. Για την τήρηση των όρων αυτών ο Φορέας έχει το δι¬ 
καίωμα να προβαίνει: 

α) στην εξέταση όλων των αναγκαίων τεχνικών στοιχεί¬ 
ων προ της παραχώρησης του ακινήτου, ο δε Φορέας Δια¬ 
χείρισης έχει το δικαίωμα να προβαίνει: 

α) στη διενέργεια ελέγχων κατά τη λειτουργία της επι¬ 
χείρησης και 

β) στην ενημέρωση και πρόσκληση των υγειονομικών ή 
άλλων αρμοδίων υπηρεσιών της Νομαρχίας προς επιβο¬ 
λή των κατά νόμο κυρώσεων σε περίπτωση παραβιάσεων 
των κανόνων αυτών. 

4. Στο ΒΙΟ.ΠΑ επιτρέπεται η εγκατάσταση των αναγκαί¬ 
ων επιχειρήσεων παροχής υπηρεσιών και υπηρεσίες κοι¬ 
νής ωφέλειας, οι οποίες εξυπηρετούν τόσο τις εγκατε¬ 
στημένες σε αυτό μονάδες όσο και την ευρύτερη περιο¬ 
χή, εφ’ όσον υπάρχει επαρκής χώρος. 

5. Προκειμένου μια παραγωγική βιοτεχνική ή άλλη επι¬ 
χείρηση να εγκατασταθεί εντός του ΒΙΟ.ΠΑ Ρεθύμνου 
πρέπει να υποβάλει αίτηση επί ειδικού εντύπου προς τον 
Φορέα, συνοδευόμενη από αναλυτικό οικονομικό και τε¬ 
χνικό υπόμνημα. 

6. Ο Φορέας αξιολογεί και αποφαίνεται αιτιολογημένα 
περί της αποδοχής ή μη της αίτησης εγκατάστασης εντός 
διμήνου από της υποβολής της. Προτεραιότητα για την 
αγορά οικοπέδων στο ΒΙΟ.ΠΑ Ρεθύμνου έχουν οι μέτοχοι 
του Φορέα ίδρυσης. 

7. Η ενδιαφερόμενη επιχείρηση πρέπει, εντός τακτής 
προθεσμίας από την ημερομηνία που ο Φορέας θα της 
γνωστοποιήσει τους όρους με τους οποίους έγινε αποδε¬ 
κτό το αίτημά της, να προχωρήσει στην υπογραφή του 
αγοραπωλητηρίου συμβολαίου. 

8. Η παραχώρηση χώρου του ΒΙΟ.ΠΑ. συντελείται μετά 
την πλήρωση των όρων της εγκρίσεως και την υπογραφή 
των κατά Νόμο απαιτουμένων συμβάσεων. 

9. Για την οικοδόμηση των κτιριακών της εγκαταστάσε¬ 
ων και γενικότερα για την εγκατάσταση και λειτουργία 
της εντός του ΒΙΟ.ΠΑ, η επιχείρηση πρέπει να είναι εφο¬ 
διασμένη με όλες τις απαιτούμενες από την ισχύουσα νο¬ 
μοθεσία αντίστοιχες άδειες. 

10. Η επιχείρηση μπορεί να μεταβάλει τον παραγωγικό 
σκοπό που δήλωσε κατά την εγκατάσταση, μόνο μετά 
από έγγραφη συναίνεση και κατ’ απόλυτη κρίση του Φο¬ 
ρέα Διαχείρισης και αφού υποβάλει έγγραφα και αιτιολο¬ 
γημένα το αίτημά της. 

11. Εάν η επιχείρηση παύσει τη λειτουργία της ή μετα- 
βάλει χωρίς την έγγραφη έγκριση του Φορέα Διαχείρισης 
τον παραγωγικό σκοπό της, ο Φορέας Διαχείρισης δικαι¬ 
ούται να προβεί σε κάθε σύννομη ενέργεια με σκοπό την 
ανάκληση της άδειας λειτουργίας της επιχείρησης. 

12. Τα αναφερόμενα στις παραγράφους 10 και 11 πρέ¬ 
πει ν’ αποτελούν όρους της αναφερόμενης στην παρά¬ 
γραφο 8 σύμβάσης παραχώρησης. Επίσης τα αναφερό¬ 
μενα στις παραγράφους 10 και 11 ισχύουν και γιατους κα¬ 
θολικούς και ειδικούς εν γένει διαδόχους των αρχικών 
ιδιοκτητών, καθώς και για τυχόν προεγκατεστημένες επι¬ 
χειρήσεις και τους διαδόχους αυτών. 

Άρθρο 2ο 

1. Η εγκατάσταση επιχείρησης, δημόσιας αρχής ή υπηρε¬ 
σίας κοινής ωφέλειας, που περιλαμβάνεται στα οριζόμενα 
από τις παραγράφους 1 και 4 του άρθρου 1 του παρόντος 
Κανονισμού, γίνεται είτε δια μεταβιβάσεωςτης κυριότητος ή 
συστάσεως ετέρου εμπραγμάτου δικαιώματος επί του κτί- 
σματος ή τμήματος της περιοχής, είτε δια εκμισθώσεως, ή 
άλλης ενοχικής σχέσης, υπό όρους που συμφωνούνται σε 
κάθε περίπτωση μεταξύ του Φορέα και του εκπροσώπου της 
επιχείρησης, της δημόσιας αρχής ή της υπηρεσίας κοινής 
ωφέλειας, στα πλαίσια των όρων του παρόντος κανονισμού 
και πάντοτε ενώπιον συμβολαιογράφου. 

2. Οι όροι, εν γένει, παραχώρησης των ακινήτων του 
Βιοτεχνικού Πάρκου, οι οποίοι αφορούντοντρόπο διάθε¬ 
σης, τον τρόπο πληρωμής, τον χρόνο εξόφλησης του τι¬ 
μήματος προκειμένω περί πώλησης ή τη διάρκεια της μί¬ 
σθωσης, το μίσθιο, το επιτόκιο κ.λπ θα καθορίζονται με 
απόφαση του Διοικητικού Συμβουλίου του Φορέα και θα 
διατυπώνονται στη σύμβαση που θα υπογράφεται σε κά¬ 
θε περίπτωση. 

3. Οι διατάξεις του Νόμου 2545 ΦΕΚΑ'254/15.12.1997 
«περί Βιομηχανικών και Επιχειρηματικών Περιοχών 
(Β.Ε.ΠΕ.)», ισχύουν γενικώς και για το ΒΙΟ.ΠΑ. Ρεθύμνου. 
Όπου ο παρών κανονισμός τυχόν αντίκειται σ’ αυτές τις 
διατάξεις, επικρατούν οι τελευταίες. 

Άρθρο 3ο 

Ρυμοτομικό Σχέδιο - Όροι δόμησης 

Το πολεοδομικό - ρυμοτομικό σχέδιο και οι όροι και πε¬ 
ριορισμοί δόμησης καθορίζονται με την Απόφαση 
1952πε/3475 (ΦΕΚ 99 Δ'/9.2.2001) του Γενικού Γραμμα¬ 
τέα της Περιφέρειας Κρήτης, κατά τη διαδικασία, την 
προβλεπόμενη από τον ισχύουσα νομοθεσία. 

ΚΕΦΑΛΑΙΟ II 

Δικαιώματα και υποχρεώσεις συμβαλλομένων μερών 

Άρθρο 4ο 

1. Απαγορεύεται απολύτως σε οποιαδήποτε εγκατεστη¬ 
μένη επιχείρηση η ανόρυξη φρεάτων για την προμήθεια 
νερού ή η εκσκαφή απορροφητικών ή και σηπτικών βό¬ 
θρων. Ειδικές κατασκευές για την προεπεξεργασία απο¬ 
βλήτων, στην περίπτωση που αυτό απαιτείται από την πα¬ 
ραγωγική δραστηριότητα της επιχείρησης, επιτρέπονται 
μόνο μετά από έγγραφη έγκριση του Φορέα Διαχείρισης, 
που έχει τη δυνατότητα να επιβάλει και την κατασκευή αυ¬ 
τού του είδους των εγκαταστάσεων, εφόσον κρίνεται σκό¬ 
πιμο για την προστασία εν γένει του περιβάλλοντος. 

2. Οι εγκαταστημένες επιχειρήσεις συνδέονται υποχρε¬ 
ωτικά, μέσω του αποχετευτικού δικτύου του ΒΙΟ.ΠΑ Ρε¬ 
θύμνου, με το Κεντρικό Σύστημα Καθαρισμού Υγρών 
Αποβλήτων. Στο εν λόγω αποχετευτικό δίκτυο απαγορεύ¬ 
εται η διοχέτευση λυμάτων, εκτός εάν έχει ληφθεί προη¬ 
γουμένως σχετική άδεια από τον Φορέα Διαχείρισης, 
στην οποία θα αναφέρεται σαφώς η επιτρεπόμενη για 
απόρριψη ποσότητα και ποιότητα. 


Κάθε επιχείρηση είναι υποχρεωμένη με δικά της μέσα 
να διοχετεύει τα λύματα και τα βιομηχανικά της απόβλη¬ 
τα στον προ του οικοπέδου της διερχόμενο αποχετευτικό 
αγωγό, τηρουμένων πάντοτε των ισχυόντων υγειονομι¬ 
κών και λοιπών κανονισμών. 

Ο Φορέας Διαχείρισης διατηρείτο δικαίωμα να ελέγχει 
το είδος και την ποσότητα των διατιθεμένων λυμάτων και 
να καλεί τις υγειονομικές ή άλλες αρμόδιες υπηρεσίες 
της Νομαρχίας για τη διενέργεια ελέγχων, καθώς και να 
επιβάλει τις κατά νόμο κυρώσεις. 

Γενικά τα λύματα ή βιομηχανικά απόβλητα κάθε επιχεί¬ 
ρησης πρέπει να πληρούν τις προδιαγραφές που προ- 
βλέπονται από τους εγκεκριμένους Περιβαλλοντικούς 
Όρους του ΒΙΟ.ΠΑ Ρεθύμνου, σύμφωνα με την 47645/ 
2.9.1999 απόφαση της Γεν. Δ/νσης Περιβάλλοντος του 
ΥΠΕΧΩΔΕ, προκειμένου να γίνονται αποδεκτά από το δί¬ 
κτυο αποχέτευσης του ΒΙΟ.ΠΑ. 

Ο Φορέας Διαχείρισης επιφυλάσσεται του δικαιώματος 
να μεταβάλλει τα προβλεπόμενα όρια ρύπων και να προ¬ 
σθέτει και άλλες ουσίες στις προδιαγραφές ορίζοντας και 
τα επιθυμητά τους όρια. Η κεντρική μονάδα επεξεργα¬ 
σίας των αποβλήτων του ΒΙΟ.ΠΑ λειτουργεί με βάση τις 
εγκεκριμένες προδιαγραφές των προς επεξεργασία απο¬ 
βλήτων και τα διαθέτει περαιτέρω σύμφωνα με τις ισχύ- 
ουσες νομαρχιακές ή υπουργικές αποφάσεις. Εάν στο 
μέλλον γίνουν ση μαντικές τροποποιήσεις στις αποφάσεις 
τελικής διάθεσης των επεξεργασμένων αποβλήτων ο Φο¬ 
ρέας Διαχείρισης έχει το δικαίωμα να τροποποιήσει τις 
προδιαγραφές. 

Οι χρησιμοποιούντες το αποχετευτικό δίκτυο του 
ΒΙΟ.ΠΑ υποχρεούνται να καταβάλλουν τέλος επεξεργα¬ 
σίας στο Φορέα Διαχείρισης, προκειμένου να καλυφθούν 
οι δαπάνες επεξεργασίας. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος καθαρισμού διάφορο του Κεντρικού 
Συστήματος Καθαρισμού Αποβλήτων του ΒΙΟ.ΠΑ, θα 
πρέπει να αντιμετωπίζει τούτο με δικά της μέσα και με βά¬ 
ση τις ισχύουσες κατά περίπτωση διατάξεις. Σε περίπτω¬ 
ση που ο Φορέας Ίδρυσης ή Διαχείρισης κρίνει ότι η προ- 
καλούμενη ή προβλεπόμενη όχληση από μία βιομηχανία - 
βιοτεχνία είναι υπερβολική μπορεί να επιβάλει τη λήψη 
μέτρων, με έξοδα της επιχείρησης, προς άρση ή πρόλη¬ 
ψη των οχλήσεων αυτών. 

4. Οι επιχειρήσεις υποχρεούνται να διατηρούν, για λό¬ 
γους καλαισθησίας, σε καλή κατάσταση τα ανήκοντα σ’ 
αυτές κτίρια και τους ασκεπείς χώρους κατάλληλα εξω- 
ραϊσμένους. 

5. Κάθε επιχείρηση εντός του Βιοτεχνικού Πάρκου είναι 
υποχρεωμένη να συγκεντρώνει τα οικιακά και βιομηχανι¬ 
κά απορρίμματα μέσα σε κατάλληλα δοχεία σε καθορι¬ 
σμένες από το Φορέα Διαχείρισης θέσεις, ώστε να είναι 
δυνατή η συλλογή και αποκομιδή τους από την αρμόδια 
προς τούτο υπηρεσία. Σε περίπτωση μεγάλου όγκου ή 
οχληρής φύσης βιομηχανικών απορριμμάτων, η επιχείρη¬ 
ση υποχρεούται να μεριμνά για την αποκομιδή τους με δι¬ 
κά της έξοδα. 

6. Οι επιχειρήσεις υποχρεούνται στην ακριβή τήρηση 
όχι μόνο των πιο πάνω όρων αλλά γενικότερα και των 
ισχυόντων κανονισμών των αρμόδιων υγειονομικών αρ¬ 
χών και να συμμορφώνεται σε κάθε υπόδειξη των αρμο¬ 
δίων αρχών. 

Άρθρο 5ο 

1. Ο Φορέας Διαχείρισης διατηρεί το αποκλειστικό δι¬ 
καίωμα να ρυθμίζει την κατεύθυνση πεζών και οχημάτων 
στουςχώρουςτου Βιοτεχνικού Πάρκου και να μεριμνά για 
όλα τα ανακύπτοντα προβλήματα κυκλοφορίας, συνερ- 
γαζόμενη με τις αρμόδιες τοπικές αρχές. 

2. Επιτρέπεται η στάθμευση οχημάτων μόνο στους ειδι¬ 
κά διαμορφωμένους χώρους σταθμεύσεως (ΡΑΒΚΙΝΟ). 
Η φόρτωση και εκφόρτωση προϊόντων ή πρώτων υλών, η 
μεταφορά υλικών κ.λπ. πρέπει να διενεργείται κατά τρό¬ 
πο που θα διασφαλίζει την καθαριότητα των κοινοχρή¬ 
στων και κοινοκτήτων χώρων. 

3. Οι χώροι πρασίνου και οι χώροι εξωραϊσμού θα δια¬ 
μορφώνονται βάσει υποχρεωτικώς τηρουμένων προδια¬ 
γραφών καθοριζομένων από την Φορέα Διαχείρισης. Η 
συντήρηση των χώρων πρασίνου και των λοιπών χώρων 
εξωραϊσμού του Βιοτεχνικού Πάρκου είναι υποχρεωτική 
για το σύνολο των εγκατεστημένων. 

4. Ο φωτισμός των χώρων και η τοποθέτηση πληροφο¬ 
ριακών ή διαφημιστικών πινακίδων εναπόκειται στην απο¬ 
κλειστική αρμοδιότητα του Φορέα Διαχείρισης. 

5. Η περίφραξη των οικοπέδων είναι υποχρεωτική και γί¬ 
νεται από τις επιχειρήσεις με δική τους δαπάνη, βάσει 
σχεδίων και προδιαγραφών που καθορίζει ο Φορέας Δια¬ 
χείρισης. 

6. Δεν επιτρέπεται η χρήση των κοινοχρήστων και κοι- 
νοκτήτων χώρων για άλλες χρήσεις πλην των προανα- 
φερθεισών στα προηγούμενα άρθρα (κυκλοφορία πεζών 
και οχημάτων, στάθμευση οχημάτων, χώροι πρασίνου, ει¬ 
δικές εγκαταστάσεις). 

7. Οι εγκαθιστάμενες ή εγκατεστημένες επιχειρήσεις 
πρέπει να συμμορφώνονται με τις διατάξεις του Νόμου 
2545/ΦΕΚ Α' 15.12.1997 «περί Βιομηχανικών και Επιχει- 
ρη ματικών (Β. Ε. Π Ε.)», καθώς και με τις τυχόν μελλοντικές 
τροποποιήσεις ή συμπληρώσεις αυτού, καλούμενες από 
το Φορέα Διαχείρισης εγγράφως να λάβουν γνώση τού¬ 
των. Το ίδιο ισχύει και προκειμένου περί παντός Νόμου, 
που πιθανόν διέπει την προστασία του περιβάλλοντος. 

Άρθρο 6ο 

1. Οι επιχειρήσεις πρέπει να καταβάλλουν κάθε δυνατή 
επιμέλεια για να αποφεύγεται η πρόκληση (επαγωγή) ζη¬ 
μίας στους δρόμους του Βιοτεχνικού Πάρκου και να κα¬ 
ταβάλουν στο Φορέα Διαχείρισης αποζημίωση για κάθε 
ζημιά που προξένησαν από αμέλεια στα δίκτυα (οδούς, 
χώρους στάθμευσης, χώρους πρασίνου, υπονόμους, 
οχετούς, σωλήνες ύδρευσης, καλώδια ηλεκτροδότησης 
και τηλεφωνοδότησης κ.λπ). 

2. Οι επιχειρήσεις δεν επιτρέπεται να σχηματίζουν χώ¬ 
ρους σκουπιδιών ή αχρήστων μέσα στα κτίρια ή έξω από 
αυτά. Όλα τα σκουπίδια και άχρηστα, που πιθανώς σω¬ 
ρεύονται εντός των χώρων των επιχειρήσεων, καθώς και 
όλα τα χρησιμοποιημένα κιβώτια (χάρτινα, ξύλινα, μεταλ¬ 
λικά, πλαστικά κ.λπ), πρέπει να μεταφέρονται μια φορά 
τουλάχιστον την εβδομάδα, με μέριμνα της κάθε επιχεί¬ 
ρησης εκτός του χώρου του Βιοτεχνικού Πάρκου σύμφω¬ 
να με τις υποδείξεις των αρμοδίων αρχών. Γενικώς οι επι¬ 
χειρήσεις υποχρεούνται να διατηρούν τους χώρους των 
μονάδων τους καθαρούς και σε καλή κατάσταση καιτάξη. 

Άρθρο 7ο 

1. Ο Φορέας Διαχείρισης διατηρεί το δικαίωμα να καθο¬ 
ρίσει τη θέση και τον τρόπο προβολής των εγκατεστημέ¬ 


νων επιχειρήσεων και να τοποθετήσει πληροφοριακά σή¬ 
ματα ή πινακίδες στουςχώρουςτου Βιοτεχνικού Πάρκου. 

2. Επιτρέπεται η τοποθέτηση πινακίδων ή μηνυμάτων 
ενδεικτικών του ονόματος των επιχειρήσεων μόνο στους 
ιδιόκτητους χώρους κάθε μονάδας. 

3. Η παράβαση κάποιας από τις παραπάνω διατάξεις 
των άρθρων 4, 5, 6 και 7 παρέχει το δικαίωμα στο Φορέα 
Διαχείρισης να προβεί στην άρση της παραβάσεως με δα¬ 
πάνες του παραβάτη. 

ΚΕΦΑΛΑΙΟ III 

Παρεχόμενες υπηρεσίες και οικονομικές επιβαρύνσεις 
Άρθρο 8ο 

1. Στο Βιοτεχνικό Πάρκο Ρεθύμνου παρέχονται, για την 
εξυπηρέτηση των εγκατεστημένων σ’ αυτό επιχειρήσεων, 
οι παρακάτω υπηρεσίες: 

α) διοίκησης, καθαριότητος, φωτισμού (στεγασμένων 
και υπαιθρίων) και ευπρεπισμού των κοινοχρήστων χώ¬ 
ρων 

β) επεξεργασίας και διάθεσης λυμάτων. 

γ) Λοιπές υπηρεσίες που θα κριθούν αναγκαίες από το 
Φορέα Διαχείρισης. 

2. Οι επιχειρήσεις είναι υποχρεωμένες να αποδεχθούν 
τις υπηρεσίες που αναφέρονται στην παράγραφο 1 του 
παρόντος άρθρου, καταβάλλοντας στο Φορέα Διαχείρι¬ 
σης τις αναλογούσες δαπάνες, οι οποίες καθορίζονται 
εκάστοτε από αυτόν για την κάλυψη των δαπανών παρο¬ 
χής των υπηρεσιών αυτών. 

Ειδικότερα, οι δαπάνες κάθε επιχείρησης για την παρο¬ 
χή των υπό στοιχεία (α) υπηρεσιών επιμερίζονται αναλο¬ 
γικά, με βάση την αναλογία της επιφανείαςτου οικοπέδου 
κάθε επιχείρησης προς τη συνολική επιφάνεια του 
ΒΙΟ.ΠΑ 

Σε ότι αφορά τις δαπάνες των υπό στοιχεία (β) υπηρε¬ 
σιών, αυτές επιμερίζονται με βάση την ποσότητα και ποι¬ 
ότητα των αποβλήτων και αναθεωρούνται ετησίως. 

Η αναθεώρηση αυτή είναι υποχρεωτική για τους εγκα¬ 
τεστημένους, μέχρις ότου αποφανθούν τελεσίδικα τα δι¬ 
καστήρια κατ’ άρθ. 17 του παρόντος επί των τυχόν αντιρ- 
ρήσεών τους, χωρίς να δικαιούνται να αρνηθούν την κα¬ 
ταβολή των δαπανών αυτών. 

Για τις δαπάνες των υπό στοιχεία (γ) υπηρεσιών, αυτές 
επιμερίζονται εκάστοτε από το Φορέα Διαχείρισης, ανά¬ 
λογα με το χαρακτήρα τους και εφόσον χαρακτηριστούν 
υποχρεωτικές από αυτόν. 

Τέλος αποκλείεται η προσφυγή σε ασφαλιστικά μέτρα 
εκ μέρους των εγκατεστημένων, παραιτουμένων παντός 
σχετικού δικαιώματος τους. 

Άρθρο 9ο 

1. Οι οικονομικοί πόροι του ΒΙΟ.ΠΑ Ρεθύμνου, εκτός 
των παρεχομένων υπηρεσιών προς τους εγκατεστημέ¬ 
νους, θα καθοριστούν από το Φορέα Διαχείρισης του 
ΒΙΟ.ΠΑ μετά τη σύσταση του. 

2. Η εγκατάσταση και λειτουργία στο Βιοτεχνικό Πάρκο 
δημόσιου χαρακτήρα αρχών ή υπηρεσιών κοινής ωφέλει¬ 
ας, που ολοκληρώνει τον κύκλο των παρεχομένων προς 
τις επιχειρήσεις και το προσωπικό το απασχολούμενο σ’ 
αυτές υπηρεσιών και διευκολύνσεων, ανάγεται στη γενι¬ 
κότερη μέριμνα του Φορέα και του Φορέα Διαχείρισης, οι 
οποίοι πάντως δε δεσμεύονται σε καμία περίπτωση χρο¬ 
νικά για την υλοποίηση τους. 

Άρθρο 10ο 

1. Το αντίτιμο του καταναλισκομένου από τις επιχειρή¬ 
σεις ηλεκτρικού ρεύματος, καθώς και τα τέλη τηλεφωνι¬ 
κών συνδιαλέξεων με τις τυχόν ισχύουσες κατά περίπτω¬ 
ση πάγιες επιβαρύνσεις βαρύνουντις επιχειρήσεις και κα¬ 
ταβάλλονται από αυτές απ’ ευθείας στον οργανισμό ή 
επιχείρηση που παρέχει τις υπηρεσίες αυτές. 

2. Γιατην ύδρευση ισχύει ο σχετικός κανονισμός υδρο¬ 
ληψίας της Δημοτικής Επιχείρησης Ύδρευσης του Δή¬ 
μου Αρκαδίου και το αντίτιμο του καταναλισκομένου νε¬ 
ρού, το οποίο βαρύνειτην κάθε επιχείρηση, καταβάλλεται 
στην επιχείρηση Ύδρευσης του Δήμου. 

Άρθρο 11ο 

1. Οι δαπάνες, οι οποίες επιβαρύνουν τις επιχειρήσεις 
που είναι εγκατεστημένες στο Βιοτεχνικό Πάρκο καθορί¬ 
ζονται ως εξής: 

α) Δαπάνες συντήρησης, βελτίωσης και επισκευής 
εγκαταστάσεων, δικτύων και κοινόχρηστων χώρων. 

β) Δαπάνες λειτουργίας και συντήρησης του Κεντρικού 
Συστήματος Καθαρισμού Υγρών Αποβλήτων καθώς και 
τελικής διάθεσης των λυμάτων. 

γ) Δαπάνες για την τοποθέτηση και συντήρηση τυπο¬ 
ποιημένων πλαισίων ή στοιχείων ανάρτησης πληροφο¬ 
ριακών ή διαφημιστικών πινακίδων. 

δ) Γενικά έξοδα Διοίκησης και Διαχείρισης του 
ΒΙΟ.ΠΑ.(αμοιβές προσωπικού, εργοδοτικές εισφορές, 
αποζημίωση μελών Γνωμοδοτικής Επιτροπής κ.λπ.). 

ε) Κάθε άλλη μη ρητά κατονομαζόμενη κοινόχρηστη δα¬ 
πάνη που έχει σχέση με τη λειτουργικότητα του Βιοτεχνι¬ 
κού Πάρκου. 

2. Το συνολικό ετήσιο ύψος των δαπανών της παραγρ. 
1 του παρόντος άρθρου καθορίζεται το πρώτο δεκαπεν¬ 
θήμερο του Δεκεμβρίου με απόφαση του Διοικητικού 
Συμβουλίου του Φορέα Διαχείρισης, μετά από γραπτή ει¬ 
σήγηση της αρμόδιας υπηρεσίας αυτού και αποτελεί τον 
προϋπολογισμό δαπανών του επομένου έτους. 

3. Οι δαπάνες της παραγράφου 1 του παρόντος άρθρου 
επιμερίζονται ανά δίμηνο στις εγκατεστημένες στο Βιοτε¬ 
χνικό Πάρκο επιχειρήσεις. 

4. Οι εγκατεστημένες επιχειρήσεις οφείλουν να κατα¬ 
βάλλουν στο Φορέα Διαχείρισης το αναλογούν σ’ αυτές 
ποσό στην τακτή προθεσμία και με τον τρόπο, που θα 
τους καθορίσει αυτός. 

5. Ουδείς δικαιούται να αρνηθεί την καταβολή των δα¬ 
πανών αυτών υποχρεούμενος προς τούτο, μέχρι να απο- 
φανθούν τα Δικαστήρια κατά το άρθρο 17 του παρόντος 
επί των τυχών αντιρρήσεώντου. 

Αποκλείεται η προσφυγή των εγκατεστημένων στη δια¬ 
δικασία των ασφαλιστικών μέτρων, παραιτουμένων πα¬ 
ντός σχετικού δικαιώματος τους. 

Άρθρο 12ο 

Η ασφάλιση των κτιριακών εγκαταστάσεων κατά κινδύ¬ 
νων πυράς, πλημμύρας, εκρήξεων κ.λπ. είναι υποχρεωτι¬ 
κή. Η σχετική δαπάνη βαρύνειτους ιδιοκτήτες ή μισθωτές 
των χώρων και συνάπτεται με μέριμνα του Φορέα Διαχεί¬ 
ρισης, ώστε νά αποφεύγονται οι συνέπειες της υποασφά- 
λισης. 

ΚΕΦΑΛΑΙΟ IV 

Διοίκηση - Έλεγχος - Δικαστική επίλυση διαφορών 

Άρθρο 13ο 

Το Βιοτεχνικό Πάρκο διευθύνεται από το Διοικητικό 


Συμβούλιο, το οποίο προσδιορίζει τη διάρθρωση των 
υπηρεσιών, μεταξύ των οποίων περιλαμβάνεται οικονομι- 
κο-διοικητική και τεχνική υπηρεσία, και εκπροσωπεί το 
Φορέα Διαχείρισης στις σχέσεις του με τρίτους, ελέγχει 
την εύρυθμη λειτουργία του ΒΙΟ.ΠΑ., την ακριβή εκτέλε¬ 
ση και εφαρμογή από όλους τους υπόχρεους των διατά- 
ξεωντου παρόντος κανονισμού, διαπιστώνει τυχόν παρα¬ 
βάσεις και παίρνει τα πάσης φύσεως μέτρα για την οργά¬ 
νωση και λειτουργία του Βιοτεχνικού Πάρκου. 

Άρθρο 14ο 

1. Γ ιατην ορθολογική οργάνωση και λειτουργία του Βιο¬ 
τεχνικού Πάρκου, ο Φορέας Διαχείρισης δύναται να συ¬ 
γκροτήσει ως συμβουλευτικό όργανο, Γνωμοδοτική Επι¬ 
τροπή, η οποία θα απαρτίζεται από: 

α) τον Πρόεδρο του Δ.Σ. του Φορέα Διαχείρισης, ως 
πρόεδρο, 

β) τον Προϊστάμενο της Διεύθυνσης Βιομηχανίας της 
Νομαρχίας 

γ) έναν εκπρόσωπο του τοπικού Εμπορικού και Βιομη¬ 
χανικού Επιμελητηρίου, 

δ) δύο εκπροσώπους των εγκατεστημένων επιχειρήσε¬ 
ων. 

2. Οι ανωτέρω ορίζονται με τους αναπληρωτές τους για 
τριετή Θητεία με αποφάσεις των φορέων που εκπροσω¬ 
πούν. 

3. Καθήκοντα Προέδρου της Επιτροπής ασκεί ο πρόε¬ 
δρος του Δ.Σ. του φορέα Διαχείρισης και όταν αυτός 
απουσιάζει ο νόμιμος αναπληρωτής του. 

4. Η Επιτροπή συνέρχεται με πρόσκληση του Προέδρου 
μια φορά τουλάχιστον κάθε μήνα. Βρίσκεται σε απαρτία 
και συνεδριάζει όταν παρίστανται τουλάχιστον τέσσερα 
από τα μέλη της. 

5. Καθήκοντα Γραμματέως, ο οποίος τηρεί και τα Πρα¬ 
κτικά της Επιτροπής, εκτελείένας υπάλληλος του Φορέα, 
ο οποίος ορίζεται από το Διοικητικό Συμβούλιο. 

Άρθρο 15ο 

Ο Φορέας Διαχείρισης, μιατουλάχιστονφοράτο χρόνο, 
ασκεί έλεγχο στις εγκατεστημένες στο Βιοτεχνικό Πάρκο 
επιχειρήσεις. Ο έλεγχος αποσκοπεί στη διαπίστωση της 
τήρησης του παρόντος κανονισμού, των συμβατικών 
υποχρεώσεων των επιχειρήσεων και την εφαρμογή της 
κείμενης νομοθεσίας. 

Άρθρο 16ο 

1. Διαφορές, οι οποίες ανακύπτουν μεταξύ του Φορέα 
Διαχείρισης και των εγκατεστημένων στο Βιοτεχνικό 
Πάρκο επιχειρήσεων και ανάγονται στην ερμηνεία και την 
εφαρμογή του παρόντος κανονισμού ή σε ενδεχόμενα κε¬ 
νά αυτού, λύονται αποκλειστικά από τα δικαστήρια της 
περιοχής Ρεθύμνου. 

ΚΕΦΑΛΑΙΟ V 
Μεταβατικές Διατάξεις 

Άρθρο 17ο 

1. Σε περίπτωση κατά την οποία, από αντικειμενικούς 
λόγους καθίσταται ανέφικτος η εφαρμογή ορισμένων 
διατάξεων του κανονισμού, τα θέματα που προκύπτουν 
ρυθμίζονται αναλόγως με αποφάσεις του Διοικητικού 
Συμβουλίου του Φορέα Διαχείρισης. 

2. Στα συμβόλαια μεταβιβάσεως ή μισθώσεως, εφόσον 
κατά τον χρόνο καταρτίσεως τους υφίσταται αδυναμία 

εφαρμογής διατάξεων του κανονισμού, γίνεται ρητή 
μνεία αυτού και ρυθμίζονται στο συμβόλαιο άλατα θέμα¬ 
τα που προκύπτουν. 

ΚΕΦΑΛΑΙΟ VI 
Τελικές διατάξεις 

Άρθρο 18ο 

Η τήρηση και εφαρμογή των διατάξεων του παρόντος 
Κανονισμού είναι καθολικώς υποχρεωτική, τόσο από τις 
προεγκατεστημένες ή εγκαθιστάμενες στο Βιοτεχνικό 
Πάρκο Ρεθύμνου επιχειρήσεις, όσο και από τους καθολι¬ 
κούς ή ειδικούς διαδόχους αυτών, ανεξαρτήτως εάν ο Κα¬ 
νονισμός μνημονεύεται στις οικείες μεταβιβαστικές πρά¬ 
ξεις ή το πρόγραμμα πλειστηριασμού ή την κατακυρωτι- 
κή περίληψη. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά την δημοσίευσή της στην 
Εφημερίδα της Κυβερνήσεως. 

Αθήνα, 7 Νοεμβρίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Φ.5/123675/Β3 (3) 

Παράταση διδακτικού έτους των Τμημάτων του Δημο- 
κρίτειου Πανεπιστημίου Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9παρ. 6 του Ν. 2083/92 (Α' 
159). 

2. Τις διατάξεις της παραγ. 11 του άρθρου 1 του Ν. 
2083/92 όπως αυτή έχει προστεθεί με την παραγ. 4 του 
άρθρου 3του Ν. 3027/2002 (ΦΕΚ 152 Α). 

3. Τις διατάξεις του άρθρου 29α του Ν. 1558/85 , όπως 
αυτό προσετέθη με το άρθρο 27 του Ν. 2081/92 (Α' 154), 
όπως αυτό τροποποιήθηκε με το άρθρο 1 παρ. 2α του Ν. 
2469/97 (ΦΕΚ38-Α). 

4. Τις διατάξεις του άρθρου 2 του Π.Δ. 494/85 (Α' 176) 
«Περί τροποποίησης του Π.Δ. 387/83 Λειτουργία, Οργά¬ 
νωση, Διοίκηση, Πανεπιστημιακών Λεσχών στα Πανεπι¬ 
στήμια, παροχή δωρεάν σίτισης στους φοιτητές αυτών». 

5. Τις διατάξεις του άρθρου 22 παρ. 3 του Ν. 2362/95 (Α' 
154) 

6. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (985/τ.Β'/16.7.2003). 

7. Τις διατάξεις του Π.Δ. 81 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών» (Α 57). 

8. Τα Α. 8516/9.7.2003, Β.7672/3.7.2003 και Α. 
8121/1.7.2003 έγγραφα του Δημοκρίτειου Πανεπιστημί¬ 
ου Θράκης. 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη για σίτιση, στέγαση και μεταφο¬ 
ρά φοιτητών ύψους εκατόν οκτώ χιλιάδων ευρώ (108.000 
€), η οποία θα καλυφθεί από τις πιστώσεις των Κ.Α.Ε. 


2631, 0813 και 0815 του προϋπολογισμού οικονομικού 
έτους 2003 του Δημοκρίτειου Πανεπιστημίου Θράκης, 
αποφασίζουμε: 

Εγκρίνουμε την παράταση του διδακτικού έτους 2002- 
2003 όλωντωνΤμημάτωντου Δημοκρίτειου Πανεπιστημί¬ 
ου Θράκης μέχρι και την 11η Ιουλίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Υ3α/Γ.Π.οικ.110138 (4) 

Έναρξη λειτουργίας των Κέντρων Υγείας και των Περιφε¬ 
ρειακών τους Ιατρείων ως αποκεντρωμένων μονάδων 
του Πε.Σ.Υ.Π Κρήτης. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4) και 15 (παρ. 4 και 
5) του Ν. 2889/2001 (ΦΕΚ 37/Α/2.3.2001) «Βελτίωση και 
Εκσυγχρονισμός του Εθνικού Συστήματος Υγείας και άλ¬ 
λες διατάξεις». 

2. Τις διατάξεις του άρθρου 1 παρ. 2 του Ν. 2469/97 
(ΦΕΚ38/Α/14.3.1997) και το γεγονός ότι από τις διατάξεις 
της παρούσας απόφασης δεν προκαλείται επιπλέον δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Την έναρξη λειτουργίας των Κέντρων Υγείας (Κ.Υ.) και 
των Περιφερειακών τους Ιατρείων (Π.Ι.), ως αποκεντρω¬ 
μένων και ανεξάρτητων μονάδων του Πε.Σ.Υ.Π. Κρήτης 
με διοικητική και οικονομική αυτοτέλεια, και ορίζουμε 
ημέρα έναρξης την 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. 139901 (5) 

Σύσταση διανεμητικού λογαριασμού στο Δικηγορικό 
Σύλλογο Αίγιου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 9 του Ν. 1093/1980 (ΦΕΚΑ' 
270) όπως ισχύει σήμερα. 

2. Τις 110192/2000 (ΦΕΚ Β' 1054) και 150319/2001 (ΦΕΚ 
Β' 1549) αποφάσεις του Υπουργού Δικαιοσύνης. 

3. Το 1283/9.9.2003 έγγραφο του Δικηγορικού Συλλό¬ 
γου Αίγιου. 

4. Το γεγονός ότι από την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζουμε: 

1. Συνιστάται διανεμητικός λογαριασμός του Δικηγορι¬ 
κού Συλλόγου Αιγίου στον οποίο θα περιέρχονται οι κα¬ 
τατιθέμενες στο Ταμείο Παρακαταθηκών και Δανείων 

υπέρ του Δικηγορικού Συλλόγου Αιγίου, δικαστικές δα¬ 
πάνες και αμοιβές των πληρεξουσίων δικηγόρων από δί¬ 
κες για απαλλοτριώσεις εντός της περιφέρειας του Πρω¬ 
τοδικείου Αιγίου. 

2. Καθορίζουμετο ποσοστό, που θαπαρακρατείταιαπότον 
Δικηγορικό Σύλλογο Αιγίου από τις άνω αμοιβές, σε 75 %. 

3. Το ως άνω παρακρατούμενο ποσό θα διανέμεται, με¬ 
τά την αφαίρεση ποσοστού 0,1%, το οποίο θα παραμένει 
στο Ταμείο προς κάλυψη των εξόδων διαχείρισης του 
λογ/σμού, ισομερώς στα μέλη του Δ.Σ. Αιγίου 2 φορές 
ετησίως, σε ημερομηνίες που θα ορίσει το Διοικητικό Συμ¬ 
βούλιο του. 


4. Γιατοντρόπο διανομής καιτους δικαιούχους αποφα¬ 
σίζει το Διοικητικό Συμβούλιο. 

5. Το υπόλοιπο 25% αποδίδεται στον δικαιούχο δικηγό¬ 
ρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

Με εντολή Υπουργού 
Η Διευθύντρια 
ΧΡΙΣΤΙΝΑ ΠΕΤΡΟΥ 




23274 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.θί. 9 Γ - β-ΓΠ3ίΙ: \Λ/θβιτΐ35ΐθΓ @ βί. 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίτίθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυΐΌ 

θϋΙΌ 

ΘΙΙΓΟ 

θϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓηΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































